title: Neuvoston päätös 2005/927/YUTP, tehty  21 päivänä joulukuuta 2005 , entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä hyväksytyn yhteisen kannan 2004/694/YUTP täytäntöönpanosta

text:
               22.12.2005

               FI

               Euroopan unionin virallinen lehti

               L 337/71

      NEUVOSTON PÄÄTÖS 2005/927/YUTP,
   tehty 21 päivänä joulukuuta 2005,
   entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä hyväksytyn yhteisen kannan 2004/694/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon yhteisen kannan 2004/694/YUTP (1) ja erityisesti sen 2 artiklan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,
   sekä katsoo seuraavaa:

               (1)

               Neuvosto hyväksyi yhteisessä kannassa 2004/694/YUTP toimenpiteitä, joiden tarkoituksena on jäädyttää kaikki entisen Jugoslavian alueen kansainvälisen rikostuomioistuimen syytteeseen asettamille luonnollisille henkilöille kuuluvat varat ja taloudelliset resurssit.

               (2)

               Neuvosto hyväksyi 6 päivänä lokakuuta 2005 yhteisen kannan 2005/689/YUTP, jolla jatketaan yhteisen kannan 2004/694/YUTP voimassaoloa ja muutetaan liitteessä olevaa luetteloa.

               (3)

               Koska Ante GOTOVINA on siirretty entisen Jugoslavian alueen kansainvälisen rikostuomioistuimen huostaan, hänen nimensä olisi poistettava luettelosta.

               (4)

               Yhteisen kannan 2004/694/YUTP liitteessä oleva luettelo olisi tämän mukaisesti muutettava,

         ON PÄÄTTÄNYT SEURAAVAA:
   1 artikla
   Korvataan yhteisen kannan 2004/694/YUTP liitteessä oleva henkilöluettelo tämän päätöksen liitteessä olevalla tekstillä.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 21 päivänä joulukuuta 2005.

            Neuvoston puolesta

            Puheenjohtaja

         B. BRADSHAW

      (1)  EUVL L 315, 14.10.2004, s. 52. Yhteinen kanta sellaisena kuin se on voimassaoloajaltaan viimeksi jatkettuna yhteisellä kannalla 2005/689/YUTP (EUVL L 261, 7.10.2005, s. 29).

      LIITE

            ”LIITE
            LUETTELO 1 ARTIKLASSA TARKOITETUISTA HENKILÖISTÄ

                        1)

                        Nimi: DJORDJEVIC Vlastimir
                        Syntymäaika: 1948
                        Syntymäpaikka: Vladicin Han, Serbia ja Montenegro
                        Kansalaisuus: Serbia ja Montenegron

                        2)

                        Nimi: HADZIC Goran
                        Syntymäaika: 7.9.1958
                        Syntymäpaikka: Vinkovci, Kroatian tasavalta
                        Kansalaisuus: Serbia ja Montenegron

                        3)

                        Nimi: KARADZIC Radovan
                        Syntymäaika: 19.6.1945
                        Syntymäpaikka: Petnjica, Savnik, Montenegro, Serbia ja Montenegro
                        Kansalaisuus: Bosnia ja Hertsegovinan

                        4)

                        Nimi: LUKIC Milan
                        Syntymäaika: 6.9.1967
                        Syntymäpaikka: Visegrad, Bosnia ja Hertsegovina
                        Kansalaisuus: Bosnia ja Hertsegovinan
                        mahdollisesti Serbia ja Montenegron

                        5)

                        Nimi: MLADIC Ratko
                        Syntymäaika: 12.3.1942
                        Syntymäpaikka: Bozanovici, Kalinovikin kunta, Bosnia ja Hertsegovina
                        Kansalaisuus: Bosnia ja Hertsegovinan
                        mahdollisesti Serbia ja Montenegron

                        6)

                        Nimi: TOLIMIR Zdravko
                        Syntymäaika: 27.11.1948
                        Syntymäpaikka:
                        Kansalaisuus: Bosnia ja Hertsegovinan

                        7)

                        Nimi: ZELENOVIC Dragan
                        Syntymäaika: 12.2.1961
                        Syntymäpaikka: Foca, Bosnia ja Hertsegovina
                        Kansalaisuus: Bosnia ja Hertsegovinan

                        8)

                        Nimi: ZUPLJANIN Stojan
                        Syntymäaika: 22.9.1951
                        Syntymäpaikka: Kotor Varos, Bosnia ja Hertsegovina
                        Kansalaisuus: Bosnia ja Hertsegovinan”


title: Euroopan keskuspankin päätös, tehty 14 päivänä joulukuuta 2009 , rahaliittoon osallistuvien jäsenvaltioiden kansallisten keskuspankkien rahoitustulon jakamisesta tilikaudesta 2002 alkaen tehdyn päätöksen EKP/2001/16 muuttamisesta (EKP/2009/27)

text:
               22.12.2009

               FI

               Euroopan unionin virallinen lehti

               L 339/55

      EUROOPAN KESKUSPANKIN PÄÄTÖS,
   tehty 14 päivänä joulukuuta 2009,
   rahaliittoon osallistuvien jäsenvaltioiden kansallisten keskuspankkien rahoitustulon jakamisesta tilikaudesta 2002 alkaen tehdyn päätöksen EKP/2001/16 muuttamisesta
   (EKP/2009/27)
   (2009/998/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 32 artiklan,
   sekä katsoo seuraavaa:

               (1)

               Katettujen joukkovelkakirjalainojen osto-ohjelman toteutuksesta 2 päivänä heinäkuuta 2009 tehdyllä päätöksellä EKP/2009/16 (1) perustetaan ohjelma rahapoliittisista syistä tehtäviä katettujen joukkovelkakirjalainojen ostoja varten.

               (2)

               Eurojärjestelmän rahapolitiikan välineistä ja menettelyistä annettujen suuntaviivojen EKP/2000/7 muuttamisesta 7 päivänä toukokuuta 2009 annetuissa suuntaviivoissa EKP/2009/10 (2) sallitaan sellaisten luottolaitosten osallistuminen eurojärjestelmän avomarkkinaoperaatioihin ja maksuvalmiusjärjestelmään, jotka ovat toimivaltaisten kansallisten viranomaisten suorittamaa valvontaa vastaavan tarkastusmenettelyn alaisia, ottaen huomioon näiden laitosten erityisen aseman yhteisön oikeudessa.

               (3)

               Kokemus on osoittanut, että on tarpeen täsmentää eurojärjestelmän luottotoimiin liittyvien eurojärjestelmän vastapuolten laiminlyönneistä johtuvien avointen saamisten ja niihin liittyvien rahoitusvarojen käsittelyä.

               (4)

               Rahaliittoon osallistuvien jäsenvaltioiden rahoitustulon jakamisesta tilikaudesta 2002 alkaen 6 päivänä joulukuuta 2001 tehtyä päätöstä EKP/2001/16 (3) on tarpeen muuttaa, jotta tämä kehitys näkyisi rahoitustulon laskemisessa ja jakamisessa,

         ON PÄÄTTÄNYT SEURAAVAA:
   1 artikla
   Muutetaan päätöstä EKP/2001/16 seuraavasti:

               1.

               Korvataan 1 artiklan g alakohta seuraavasti:

                           ”g)

                           ’luottolaitoksella’ joko a) luottolaitosten liiketoiminnan aloittamisesta ja harjoittamisesta 14 päivänä kesäkuuta 2006 annetun Euroopan parlamentin ja neuvoston direktiivin 2006/48/EY (4), sellaisena kuin se on pantu täytäntöön kansallisessa lainsäädännössä, 2 artiklassa ja 4 artiklan 1 kohdan a alakohdassa tarkoitettua luottolaitosta, joka on toimivaltaisen viranomaisen valvonnan alainen, tai b) Euroopan unionin toiminnasta tehdyn sopimuksen 123 artiklan 2 kohdassa tarkoitettua muuta luottolaitosta, joka on toimivaltaisen kansallisen viranomaisen valvontaa vastaavan tarkastusmenettelyn alainen.

               2.

               Korvataan 3 artiklan 2 kohta seuraavasti:
               ”2.   Vuodesta 2003 lähtien kunkin kansallisen keskuspankin rahoitustulon määrä määritetään laskemalla sen kirjanpitoon kirjatuista yksilöitävistä saamisista kertyvä todellinen tulo. Tästä poiketen kullasta ei katsota kertyvän tuloa ja rahapolitiikan harjoittamista varten pidettävistä arvopapereista katsotaan kertyvän laskentakoron mukainen tulo.”

               3.

               Päätöksen EKP/2001/16 liitteitä I ja II muutetaan tämän päätöksen liitteen mukaisesti.

         2 artikla
   Loppumääräys
   Tämä päätös tulee voimaan 31 päivänä joulukuuta 2009.

      Tehty Frankfurt am Mainissa 14 päivänä joulukuuta 2009.

            EKP:n puheenjohtaja

         Jean-Claude TRICHET

      (1)  EUVL L 175, 4.7.2009, s. 18.

      (2)  EUVL L 123, 19.5.2009, s. 99.

      (3)  EYVL L 337, 20.12.2001, s. 55.

      (4)  EUVL L 177, 30.6.2006, s. 1.”

      LIITE

                  1.

                  Korvataan päätöksen EKP/2001/16 liite I seuraavasti:

                     ”LIITE I

                        VELKAPOHJAN RAKENNE

                                 A.

                                 Velkapohja sisältää yksinomaan seuraavat erät:

                                             1.

                                             Liikkeessä olevat setelit
                                             Kun tätä liitettä sovelletaan käteisrahan käyttöönottovuonna kunkin eurojärjestelmän uuden kansallisen keskuspankin osalta, ’liikkeessä olevat setelit’

                                                         a)

                                                         sisältävät kansallisen keskuspankin liikkeeseen laskemat kansallisen valuuttayksikön määräiset setelit ja

                                                         b)

                                                         niiden määrästä on vähennettävä niihin ennakkoon jaettaviin euroseteleihin liittyvien korottomien lainojen arvo, joita ei ole vielä veloitettu (osa yhdenmukaistetun taseen vastaavien erästä 6).

                                                   Käteisrahan käyttöönottovuoden jälkeen ’liikkeessä olevilla seteleillä’ tarkoitetaan kunkin kansallisen keskuspankin osalta ainoastaan euromääräisiä seteleitä.
                                             Jos TARGET2 on kiinni käteisrahan käyttöönottopäivänä, eurojärjestelmään liittyvän uuden kansallisen keskuspankin velka, joka johtuu euroseteleistä, jotka on jaettu ennakkoon tietyistä valmisteluista käteiseuron käyttöönottamiseksi ja euroseteleiden ja -kolikoiden ennakko- ja edelleenjakelusta euroalueen ulkopuolella 14 päivänä heinäkuuta 2006 annettujen suuntaviivojen EKP/2006/9 (1) mukaisesti ja jotka ovat tulleet liikkeeseen ennen käteisrahan käyttöönottopäivää, lasketaan mukaan velkapohjaan (osana yhdenmukaistetun taseen vastattavien erään 10.4 kuuluvia vastaavia tilejä), kunnes velka tulee osaksi TARGET2-tapahtumista johtuvia eurojärjestelmän sisäisiä velkoja.

                                             2.

                                             Rahapoliittisiin operaatioihin liittyvät euromääräiset velat euroalueen luottolaitoksille, mukaan luettuina:

                                                         a)

                                                         sekkitilit, mukaan lukien perussäännön 19.1 artiklan mukaiset vähimmäisvarannot (yhdenmukaistetun taseen vastattavien erä 2.1);

                                                         b)

                                                         eurojärjestelmän talletusmahdollisuuteen tehdyt talletukset (yhdenmukaistetun taseen vastattavien erä 2.2);

                                                         c)

                                                         määräaikaistalletukset (yhdenmukaistetun taseen vastattavien erä 2.3);

                                                         d)

                                                         käänteisistä hienosäätöoperaatioista johtuvat velat (yhdenmukaistetun taseen vastattavien erä 2.4);

                                                         e)

                                                         vakuuksien muutospyyntöihin liittyvät talletukset (yhdenmukaistetun taseen vastattavien erä 2.5)

                                             3.

                                             Laiminlyöntiin syyllistyneille eurojärjestelmän vastapuolille olevat talletusvelat, jotka on siirretty yhdenmukaistetun taseen vastattavien erästä 2.1.

                                             4.

                                             Kansallisten keskuspankkien eurojärjestelmän sisäiset velat, jotka syntyvät EKP:n velkasitoumusten liikkeeseenlaskun yhteydessä EKP:lle annetuista velkakirjoista suuntaviivojen EKP/2000/7 liitteen I luvun 3.3 mukaisesti (yhdenmukaistetun taseen vastattavien erä 10.2).

                                             5.

                                             Liikkeessä oleviin euroseteleihin liittyvät eurojärjestelmän sisäiset nettovelat mukaan lukien tämän päätöksen 4 artiklan soveltamisesta johtuvat nettovelat (osa yhdenmukaistetun taseen vastattavien erästä 10.3).

                                             6.

                                             TARGET2-tapahtumista johtuvat eurojärjestelmän sisäiset nettovelat, joille maksetaan laskentakoron mukaista korkoa (osa yhdenmukaistetun taseen vastattavien erästä 10.4).

                                 B.

                                 Kunkin kansallisen keskuspankin velkapohjan määrä lasketaan kirjanpitoa ja tilinpäätöstietojen antamista koskevista oikeussäännöistä Euroopan keskuspankkijärjestelmässä 10 päivänä marraskuuta 2006 annetuissa suuntaviivoissa EKP/2006/16 (2) vahvistettujen yhdenmukaistettujen tilinpäätöksen laatimista koskevien periaatteiden ja sääntöjen mukaisesti.

                  2.

                  Korvataan päätöksen EKP/2001/16 liite II seuraavasti:

                     ”LIITE II

                        YKSILÖITÄVÄT SAAMISET

                                 A.

                                 Yksilöitävät saamiset sisältävät yksinomaan seuraavat erät:

                                             1.

                                             Rahapoliittisiin operaatioihin liittyvät euromääräiset luotot euroalueen luottolaitoksille (yhdenmukaistetun taseen vastaavien erä 5).

                                             2.

                                             Rahapolitiikan harjoittamista varten pidettävät arvopaperit (yhdenmukaistetun taseen vastaavien erä 7.1).

                                             3.

                                             Eurojärjestelmän sisäiset saamiset, jotka vastaavat muiden valuuttavarantosaamisten kuin kullan siirtoa EKP:lle perussäännön 30 artiklan mukaisesti (osa yhdenmukaistetun taseen vastaavien erästä 9.2).

                                             4.

                                             Liikkeessä oleviin euroseteleihin liittyvät eurojärjestelmän sisäiset nettosaamiset mukaan lukien tämän päätöksen 4 artiklan soveltamisesta johtuvat nettosaamiset (osa yhdenmukaistetun taseen vastaavien erästä 9.4).

                                             5.

                                             TARGET2-tapahtumista johtuvat eurojärjestelmän sisäiset nettovelat, joille maksetaan laskentakoron mukaista korkoa (osa yhdenmukaistetun taseen vastaavien erästä 9.5).

                                             6.

                                             Kulta, mukaan lukien EKP:lle siirrettyyn kultaan liittyvät saamiset sellaisena määränä, että kukin kansallinen keskuspankki kykenee yksilöimään kullastaan osuuden, joka vastaa tilannetta, jossa sen osuutta merkityn pääoman jakoperusteesta sovelletaan kaikkien kansallisten keskuspankkien yksilöimän kullan kokonaismäärään (yhdenmukaistetun taseen vastaavien erä 1 ja osa vastaavien erästä 9.2).
                                             Tätä päätöstä sovellettaessa ja ainakin tilikauden 2007 rahoitustulon laskemiseen saakka kulta arvostetaan 31 päivänä joulukuuta 2002 voimassa olleen kullan euromääräisen hinnan perusteella.

                                             7.

                                             Sellaisista euroseteleistä johtuvat saamiset, jotka on jaettu ennakkoon suuntaviivojen EKP/2006/9 mukaisesti ja jotka ovat tulleet liikkeeseen ennen käteisrahan käyttöönottopäivää (osana yhdenmukaistetun taseen vastaavien erää 4.1 käteisrahan käyttöönottopäivään saakka ja sen jälkeen osana yhdenmukaistetun taseen vastaavien erän 9.5 vastaavia tilejä), kuitenkin vain siihen saakka, kunnes tällaisesta saamisesta tulee osa TARGET2-tapahtumista johtuvia eurojärjestelmän sisäisiä velkoja.

                                             8.

                                             Eurojärjestelmän luottotoimiin liittyvät eurojärjestelmän vastapuolten laiminlyönneistä johtuvat avoimet saamiset ja/tai rahoitusvarat tai kolmansilta olevat saamiset, jotka on otettu omaksi tai hankittu realisoitaessa vakuutta, jonka laiminlyöntiin syyllistynyt eurojärjestelmän vastapuoli on asettanut eurojärjestelmän luottotoimien yhteydessä; siirretty yhdenmukaistetun taseen vastaavien erästä 5 (osa yhdenmukaistetun taseen vastaavien erää 11.6).

                                 B.

                                 Kunkin kansallisen keskuspankin yksilöitävien saamisten arvo lasketaan suuntaviivoissa EKP/2006/16 vahvistettujen yhdenmukaistettujen, tilinpäätöksen laatimista koskevien periaatteiden ja sääntöjen mukaisesti.”

         (1)  EUVL L 207, 28.7.2006, s. 39.

         (2)  EUVL L 348, 11.12.2006, s. 1.”


title: Neuvoston päätös, annettu 23 päivänä tammikuuta 2017, Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä Bulgarian, Italian, Liettuan, Luxemburgin, Maltan, Itävallan ja Slovakian osalta

text:
               27.1.2017

               FI

               Euroopan unionin virallinen lehti

               C 27/8

         NEUVOSTON PÄÄTÖS,
   annettu 23 päivänä tammikuuta 2017,
   Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä Bulgarian, Italian, Liettuan, Luxemburgin, Maltan, Itävallan ja Slovakian osalta
   (2017/C 27/06)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1) ja erityisesti sen 6 artiklan,
   ottaa huomioon jäsenvaltioiden hallitusten sekä työntekijöiden ja työnantajien järjestöjen neuvostolle esittämät ehdokasluettelot,
   sekä katsoo seuraavaa:

               (1)

               Neuvosto nimitti 28 päivänä marraskuuta 2016 antamallaan päätöksellä (2) Euroopan elin- ja työolojen kehittämissäätiön johtokunnan varsinaiset jäsenet ja varajäsenet 1 päivänä joulukuuta 2016 alkavaksi ja 30 päivänä marraskuuta 2019 päättyväksi toimikaudeksi.

               (2)

               Italian, Luxemburgin ja Maltan hallitukset ovat esittäneet lisää ehdokkaita useisiin avoinna oleviin paikkoihin.

               (3)

               Työntekijäjärjestö EAY ja työnantajajärjestö BusinessEurope ovat esittäneet lisää ehdokkaita useisiin avoinna oleviin paikkoihin,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan elin- ja työolojen kehittämissäätiön johtokunnan varsinaisiksi jäseniksi ja varajäseniksi Bulgarian, Italian, Liettuan, Luxemburgin, Maltan, Itävallan ja Slovakian osalta 30 päivänä marraskuuta 2019 päättyväksi toimikaudeksi.
   I   HALLITUSTEN EDUSTAJAT

               Maa

               Varsinaiset jäsenet

               Varajäsenet

               Italia

               Carmen FERRAIOLO

               Luxemburg

               Nadine WELTER

               Gary TUNSCH

               Malta

               Karen THEUMA

               Mark GRECH

   II   TYÖNTEKIJÄJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Malta

               Josef BUGEJA

               Colin GALEA

   III   TYÖNANTAJAJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Bulgaria

               Theodor DECHEV

               Liettua

               Danukas ARLAUSKAS

               Rūta DIDIKĖ

               Luxemburg

               Patricia HEMMEN

               Magalie LYSIAK

               Malta

               Joe FARRUGIA

               Joan HABER

               Itävalta

               Katharina LINDNER

               Slovakia

               Radovan MAXIN

               Martin HOŠTÁK

         2 artikla
   Neuvosto nimittää myöhemmin varsinaiset jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä tammikuuta 2017.

            Neuvoston puolesta

            Puheenjohtaja

         R. GALDES

      (1)  EYVL L 139, 30.5.1975, s. 1.

      (2)  Neuvoston päätös, annettu 28 päivänä marraskuuta 2016, Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä (EUVL C 447, 1.12.2016, s. 2).


title: Neuvoston päätös 2006/560/YOS, tehty  24 päivänä heinäkuuta 2006 , jäsenvaltioiden lainvalvontaviranomaisten ulkomaille lähettämien yhteyshenkilöiden yhteisestä käytöstä tehdyn päätöksen 2003/170/YOS muuttamisesta

text:
               10.8.2006

               FI

               Euroopan unionin virallinen lehti

               L 219/31

      NEUVOSTON PÄÄTÖS 2006/560/YOS,
   tehty 24 päivänä heinäkuuta 2006,
   jäsenvaltioiden lainvalvontaviranomaisten ulkomaille lähettämien yhteyshenkilöiden yhteisestä käytöstä tehdyn päätöksen 2003/170/YOS muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan a, b ja c alakohdan, 30 artiklan 2 kohdan c alakohdan sekä 34 artiklan 2 kohdan c alakohdan,
   ottaa huomioon Ison-Britannian ja Pohjois-Irlannin yhdistyneen kuningaskunnan aloitteen (1),
   ottaa huomioon Euroopan parlamentin lausunnon (2),
   sekä katsoo seuraavaa:

               (1)

               Jäsenvaltioiden lainvalvontaviranomaisten ulkomaille lähettämien yhteyshenkilöiden yhteisestä käytöstä 27 päivänä helmikuuta 2003 tehdyn neuvoston päätöksen 2003/170/YOS (3) täytäntöönpanoa koskevan arvioinnin perusteella kyseisen päätöksen tiettyjä säännöksiä olisi muutettava, jotta voidaan ottaa huomioon nykyinen käytäntö jäsenvaltioiden ulkomaille lähettämien Europol-yhteyshenkilöiden käytössä tietojen vaihtamiseksi Europol-yleissopimuksen (4).

               (2)

               Tämä muuttava päätös tarjoaa tarpeellisen tilaisuuden muuttaa yhteyshenkilöiden tapaamisia koskevaa säännöstä vastaamaan nykyistä käytäntöä. Sen mukaan tietylle jäsenvaltiolle, jota kutsutaan usein ”johtovaltioksi”, annetaan vastuu Euroopan unionin yhteistyön koordinoimisesta tietyssä maassa tai tietyllä alueella, mihin kuuluu myös yhteyshenkilöiden tapaamisten koollekutsuminen,

         ON PÄÄTTÄNYT SEURAAVAA:
   1 artikla
   Muutetaan päätös 2003/170/YOS seuraavasti:

               1)

               Lisätään 1 artiklan 1 kohtaan alakohta seuraavasti:
               ”Tässä päätöksessä ’Europol-yhteyshenkilöllä’ tarkoitetaan Europolin työntekijää, joka lähetetään yhteen tai useampaan kolmanteen maahan tai kansainväliseen järjestöön tehostamaan yhteistyötä kyseisten maiden tai järjestöjen viranomaisten ja Europolin välillä jäsenvaltioiden ja varsinkin jäsenvaltioiden lainvalvontaviranomaisten ulkomaille lähettämien yhteyshenkilöiden tukemiseksi vakavan kansainvälisen rikollisuuden torjumisessa erityisesti tietojen vaihdon avulla.”.

               2)

               Lisätään 1 artiklan 2 kohtaan alakohta seuraavasti:
               ”Tämä päätös ei vaikuta Europolin eikä Europol-yhteyshenkilöiden tehtäviin, joita nämä suorittavat Europol-yleissopimuksen, sen täytäntöönpanojärjestelyjen sekä Europolin ja kyseisen kolmannen maan tai kansainvälisen järjestön välillä tehtyjen yhteistyösopimusten mukaisesti.”.

               3)

               Korvataan 3 artiklan 2 kohta seuraavasti:
               ”2.   Pääsihteeristö laatii vuosittain jäsenvaltioille, komissiolle ja Europolille toimitettavan katsauksen jäsenvaltioiden yhteyshenkilöiden lähettämisestä ja heidän tehtävistään sekä mahdollisista yhteyshenkilöiden lähettämistä koskevista jäsenvaltioiden välisistä yhteistyösopimuksista. Katsauksessa luetellaan ne jäsenvaltiot, joiden vastuulle on neuvoston elimissä koordinoidulla muiden jäsenvaltioiden suostumuksella annettu 4 artiklan 1 kohdassa tarkoitettu Euroopan unionin yhteistyön koordinoiminen tietyssä maassa tai tietyllä alueella. Katsaus sisältää myös tiedot kolmansiin maihin tai kansainvälisiin järjestöihin lähetetyistä Europol-yhteyshenkilöistä.”.

               4)

               Lisätään 4 artiklan 1 kohtaan virke seuraavasti:
               ”Tällaisia tapaamisia voidaan puheenjohtajavaltiona toimivan jäsenvaltion kuulemisen jälkeen järjestää myös muun jäsenvaltion ja erityisesti niiden jäsenvaltioiden aloitteesta, joiden vastuulle on annettu Euroopan unionin yhteistyön koordinoiminen tietyssä maassa tai tietyllä alueella.”.

               5)

               Lisätään 8 artiklan 2 kohtaan virke seuraavasti:
               ”Jäsenvaltiot varmistavat lisäksi, että 2 artiklan 2 kohdan mukaisesti annetut tiedot vaihdetaan Europolin kanssa Europol-yleissopimuksen mukaisesti.”.

               6)

               Lisätään 8 artiklaan kohdat seuraavasti:
               ”3.   Jäsenvaltiot voivat kansallisen lainsäädäntönsä ja Europol-yleissopimuksen mukaisesti esittää Europolille pyynnön käyttää kolmansiin maihin tai kansainvälisiin järjestöihin lähetettyjä Europol-yhteyshenkilöitä asiaankuuluvien tietojen vaihtamiseksi Europolin ja kyseisen kolmannen maan tai kansainvälisen järjestön välillä tehtyjen yhteistyösopimusten mukaisesti. Pyynnöt on osoitettava Europolille jäsenvaltioiden kansallisten yksiköiden välityksellä Europol-yleissopimuksen mukaisesti.
               4.   Europolin on varmistettava, että sen kolmansiin maihin ja kansainvälisiin järjestöihin lähettämät yhteyshenkilöt toimittavat sille tietoja jäsenvaltioihin kohdistuvista vakavista rikollisuuden uhkista, jotka liittyvät Europol-yleissopimuksen nojalla Europolin toimivaltaan kuuluvaan rikollisuuteen. Nämä tiedot on toimitettava asianomaisten jäsenvaltioiden toimivaltaisille viranomaisille kansallisten yksiköiden välityksellä Europol-yleissopimuksen mukaisesti.”.
         2 artikla
   Tätä päätöstä sovelletaan Gibraltariin.
   3 artikla
   Tämä päätös tulee voimaan viidentenätoista päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 24 päivänä heinäkuuta 2006.

            Neuvoston puolesta

            Puheenjohtaja

         K. RAJAMÄKI

      (1)  EUVL C 188, 2.8.2005, s. 19.

      (2)  Lausunto annettu 17 päivänä maaliskuuta 2006 (ei vielä julkaistu virallisessa lehdessä).

      (3)  EUVL L 67, 12.3.2003, s. 27.

      (4)  EYVL C 316, 27.11.1995, s. 2. Suomenkielinen toisinto julkaistu kokonaisuudessaan oikaistuna EYVL C 301, 30.9.1998, s. 10.


title: Neuvoston päätös, tehty 25 päivänä toukokuuta 2009 , siirtotyöläisten sosiaaliturvan neuvoa-antavan komitean maltalaisten jäsenten ja yhden varajäsenen nimittämisestä

text:
               3.6.2009

               FI

               Euroopan unionin virallinen lehti

               C 123/8

      NEUVOSTON PÄÄTÖS,
   tehty 25 päivänä toukokuuta 2009,
   siirtotyöläisten sosiaaliturvan neuvoa-antavan komitean maltalaisten jäsenten ja yhden varajäsenen nimittämisestä
   2009/C 123/03
   EUROOPAN UNIONIN NEUVOSTO, joka
   ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) ja erityisesti sen 82 artiklan,
   ottaa huomioon jäsenvaltioiden hallitusten neuvostolle esittämät ehdokasluettelot,
   sekä katsoo seuraavaa:

               (1)

               Neuvosto on 30 päivänä maaliskuuta 2009 (2) tekemällään päätöksellä nimittänyt siirtotyöläisten sosiaaliturvan neuvoa-antavan komitean varsinaiset jäsenet ja varajäsenet 30 päivästä maaliskuuta 2009 alkaneeksi ja 29 päivänä maaliskuuta 2010 päättyväksi toimikaudeksi lukuun ottamatta eräitä jäseniä kuten maltalaisia varsinaisia jäseniä ja varajäseniä.

               (2)

               Maltan hallitus on esittänyt ehdokkaat useimpiin avoinna oleviin paikkoihin,

         ON PÄÄTTÄNYT SEURAAVAA:
   Ainoa artikla
   Nimitetään seuraavat henkilöt siirtotyöläisten sosiaaliturvan neuvoa-antavan komitean jäseniksi ja varajäseneksi 29 päivänä maaliskuuta 2011 päättyväksi toimikaudeksi:

      HALLITUSTEN EDUSTAJAT

               Maa

               Varsinaiset jäsenet

               Varajäsenet

               Malta

               Malcolm SCICLUNA
               Mark MUSU’

               Frank MICALLEF

      TYÖNANTAJAJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Malta

               Tonio FARRUGIA
               Victor PISANI

      Tehty Brysselissä 25 päivänä toukokuuta 2009.

            Neuvoston puolesta

            Puheenjohtaja

         J.ŠEBESTA

      (1)  EYVL L 149, 5.7.1971, s. 2.

      (2)  EUVL C 83, 7.4.2009, s. 19.


Avis juridique important

|

32003D0696

2003/696/EY: Neuvoston päätös, tehty 29 päivänä syyskuuta 2003, alueiden komitean jäsenen nimeämisestä

Virallinen lehti nro L 254 , 08/10/2003 s. 0016 - 0016

Neuvoston päätös,tehty 29 päivänä syyskuuta 2003,alueiden komitean jäsenen nimeämisestä(2003/696/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Espanjan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1).(2) Alueiden komiteassa on vapautunut jäsenen paikka José Luis OLIVAS MARTÍNEZin toimikauden päätyttyä, mikä on annettu neuvostolle tiedoksi 23 päivänä heinäkuuta 2003,ON PÄÄTTÄNYT SEURAAVAA:Ainoa artiklaNimetään Valencian autonomisen alueen hallituksen puheenjohtaja Francisco CAMPS ORTIZ alueiden komitean jäseneksi José Luis OLIVAS MARTÍNEZin tilalle jäljellä olevaksi toimikaudeksi eli 25 päivään tammikuuta 2006 saakka.Tehty Brysselissä 29 päivänä syyskuuta 2003.Neuvoston puolestaPuheenjohtajaF. Frattini(1) EYVL L 24, 26.1.2002, s. 38.


title: Komission päätös, annettu 19 päivänä elokuuta 2013 , organisaation ”Consorzio Servizi Legno-Sughero” , Italia, C.F. 97331520151, P.IVA04882880962, hyväksymisestä valvontaorganisaatioksi puutavaraa ja puutuotteita markkinoille saattavien toimijoiden velvollisuuksien vahvistamisesta Euroopan parlamentin ja neuvoston asetuksen (EU) N:o 995/2010 nojalla

text:
               8.4.2014

               FI

               Euroopan unionin virallinen lehti

               C 103/5

         KOMISSION PÄÄTÖS,
   annettu 19 päivänä elokuuta 2013,
   organisaation ”Consorzio Servizi Legno-Sughero”, Italia, C.F. 97331520151, P.IVA04882880962, hyväksymisestä valvontaorganisaatioksi puutavaraa ja puutuotteita markkinoille saattavien toimijoiden velvollisuuksien vahvistamisesta Euroopan parlamentin ja neuvoston asetuksen (EU) N:o 995/2010 nojalla
   (2014/C 103/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon puutavaraa ja puutuotteita markkinoille saattavien toimijoiden velvollisuuksien vahvistamisesta 20 päivänä lokakuuta 2010 annetun Euroopan parlamentin ja neuvoston asetuksen (EU) N:o 995/2010 (1) ja erityisesti sen 8 artiklan 3 kohdan,
   sekä katsoo seuraavaa:

               (1)

               Euroopan komissio vastaanotti 5 päivänä joulukuuta 2012 organisaatiolta ”Consorzio Servizi Legno-Sughero”, Italia, C.F. 97331520151, P.IVA 04882880962, hyväksymishakemuksen, jossa organisaatio ilmoitti aikovansa toimia valvontaorganisaationa Italiassa.

               (2)

               Euroopan komissio vahvisti 5 päivänä joulukuuta 2012 vastaanottaneensa hakemuksen.

               (3)

               Puutavaraa ja puutuotteita markkinoille saattavien toimijoiden velvollisuuksien vahvistamisesta annetussa Euroopan parlamentin ja neuvoston asetuksessa (EU) N:o 995/2010 tarkoitetuista valvontaorganisaatioiden hyväksymistä tai niiden hyväksynnän peruuttamista koskevista menettelysäännöistä 23 päivänä helmikuuta 2012 annetun komission delegoidun asetuksen (EU) N:o 363/2012 (2) 2 artiklan 5 kohdan mukaisesti Euroopan komissio lähetti 25 päivänä tammikuuta 2013 mainitun hakemuksen asianomaiselle jäsenvaltiolle, jotta se voi esittää huomioitansa; huomioita ei esitetty.

               (4)

               Brysselissä pidettiin 14 päivänä maaliskuuta 2013 valvontaorganisaatioita koskevien hakemusten arviointia varten perustetun komission ohjausryhmän kokous, jossa hakija esitteli hakemuksensa paikan päällä.

               (5)

               Asetuksen (EU) N:o 363/2012 3 artiklan mukaisesti hakijaa pyydettiin 5 päivänä huhtikuuta 2013 päivätyllä sähköpostiviestillä toimittamaan lisätietoja.

               (6)

               Hakija toimitti pyydetyt lisätiedot 3 päivänä toukokuuta 2013 ja teki vastaavat muutokset hakemukseensa.

               (7)

               Hakijan toimittamien asiakirjojen perusteella ohjausryhmä tuli 20 päivänä kesäkuuta 2013 siihen tulokseen, että hakemus täyttää asetuksen (EU) N:o 995/2010 8 artiklan 2 kohdassa vahvistetut vaatimukset, ja komissio voi hyväksyä hakijan valvontaorganisaatioksi.

               (8)

               Euroopan komissio on arvioinut kaiken toimitetun asiakirjanäytön perusteella, täyttääkö hakija asetuksen (EU) N:o 995/2010 8 artiklan 2 kohdassa vahvistetut vaatimukset, ja katsoo, että ”Consorzio Servizi Legno-Sughero”, Italia, C.F. 97331520151, P.IVA 04882880962, täyttää asetuksen (EU) N:o 995/2010 8 artiklan 2 kohdan mukaiset vaatimukset,

         ON PÄÄTTÄNYT SEURAAVAA:
   1 artikla
   Hyväksytään organisaatio ”Consorzio Servizi Legno-Sughero”, Italia, C.F. 97331520151, P.IVA 04882880962 valvontaorganisaatioksi asetuksen (EU) N:o 995/2010 8 artiklan 3 kohdan mukaisesti.
   2 artikla
   Ympäristöasioiden pääosaston pääjohtajaa pyydetään varmistamaan, että hakijalle ja kaikkien jäsenvaltioiden toimivaltaisille viranomaisille ilmoitetaan tästä päätöksestä ja että tämä päätös julkaistaan komission verkkosivuilla viipymättä.

      Tehty Brysselissä 19 päivänä elokuuta 2013.

            Komission puolesta

         Janez POTOČNIK

            Komission jäsen

      (1)  EUVL L 295, 12.11.2010, s. 23.

      (2)  EUVL L 115, 27.4.2012, s. 12.


title: 2011/715/: Neuvoston päätös, annettu 27 päivänä lokakuuta 2011 , DNA-tietoja koskevan automaattisen tietojenvaihdon aloittamisesta Latvian kanssa

text:
               1.11.2011

               FI

               Euroopan unionin virallinen lehti

               L 285/24

         NEUVOSTON PÄÄTÖS,
   annettu 27 päivänä lokakuuta 2011,
   DNA-tietoja koskevan automaattisen tietojenvaihdon aloittamisesta Latvian kanssa
   (2011/715/EU)
   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 2 artiklan 3 kohdan ja 25 artiklan,
   ottaa huomioon päätöksen 2008/615/YOS täytäntöönpanosta tehdyn neuvoston päätöksen 2008/616/YOS (2) sekä erityisesti sen 20 artiklan ja sen liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan ja neuvoston on päätettävä yksimielisesti, ovatko jäsenvaltiot panneet täytäntöön mainitun päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Latvia on antanut neuvoston pääsihteeristölle tiedot kansallisista DNA-analyysitietokannoista, joihin sovelletaan päätöksen 2008/615/YOS 2–6 artiklaa, ja tuon päätöksen 3 artiklan 1 kohdassa mainituista edellytyksistä automaattiselle haulle päätöksen 36 artiklan 2 kohdan mukaisesti.

               (5)

               Päätöksen 2008/616/YOS liitteessä olevan 4 luvun 1.1 kohdan mukaan asiaa käsittelevä neuvoston työryhmä laatii kyselyn, joka koskee kutakin automaattista tietojenvaihtoa, ja heti kun jäsenvaltio katsoo täyttävänsä edellytykset tietojen jakamiseksi kyseisessä tietoluokassa, se vastaa kyselyyn.

               (6)

               Latvia on vastannut tietosuojaa koskevaan kyselyyn ja DNA-tietojen vaihtoa koskevaan kyselyyn.

               (7)

               Latvia on toteuttanut Saksan kanssa onnistuneen testausajon.

               (8)

               Latviaan on tehty arviointikäynti, ja Saksan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.

               (9)

               Neuvostolle on esitetty arviointiraportti, jossa on yhteenveto kyselyn, arviointikäynnin ja DNA-tietojen vaihtoa koskevan testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Latvia on DNA-tietojen automaattisen haun ja vertailun toteuttamiseksi pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset ja sillä on oikeus vastaanottaa ja toimittaa henkilötietoja mainitun päätöksen 3 ja 4 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 27 päivänä lokakuuta 2011.

            Neuvoston puolesta

            Puheenjohtaja

         J. MILLER

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


title: 2013/118/EU: Neuvoston päätös, annettu 5 päivänä maaliskuuta 2013 , alueiden komitean suomalaisen varajäsenen nimeämisestä

text:
               7.3.2013

               FI

               Euroopan unionin virallinen lehti

               L 64/7

         NEUVOSTON PÄÄTÖS,
   annettu 5 päivänä maaliskuuta 2013,
   alueiden komitean suomalaisen varajäsenen nimeämisestä
   (2013/118/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Suomen hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean varajäsenen paikka on vapautunut Katja SORRIn toimikauden päätyttyä.

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2015:

               —

               Katri KULMUNI, Tornion kaupunginvaltuuston jäsen.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 5 päivänä maaliskuuta 2013.

            Neuvoston puolesta

            Puheenjohtaja

         M. NOONAN

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Neuvoston päätös, annettu 15 päivänä heinäkuuta 2013 , neuvoston kannan vahvistamisesta esitykseen Euroopan unionin lisätalousarvioksi nro 5 varainhoitovuodeksi 2013

text:
               18.7.2013

               FI

               Euroopan unionin virallinen lehti

               C 204/14

         NEUVOSTON PÄÄTÖS,
   annettu 15 päivänä heinäkuuta 2013,
   neuvoston kannan vahvistamisesta esitykseen Euroopan unionin lisätalousarvioksi nro 5 varainhoitovuodeksi 2013
   2013/C 204/08
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
   sekä katsoo seuraavaa:

               —

               unionin talousarvio varainhoitovuodeksi 2013 (2) hyväksyttiin lopullisesti 12 päivänä joulukuuta 2012,

               —

               komissio antoi 2 päivänä toukokuuta 2013 ehdotuksen, joka sisälsi lisätalousarvioesityksen nro 5 varainhoitovuoden 2013 yleiseen talousarvioon,

         ON PÄÄTTÄNYT SEURAAVAA:
   Ainoa artikla
   Neuvoston kanta esitykseen Euroopan unionin lisätalousarvioksi nro 5 varainhoitovuodeksi 2013 vahvistettiin 15 päivänä heinäkuuta 2013.
   Kannan teksti on kokonaisuudessaan luettavissa ja ladattavissa neuvoston verkkosivustolla osoitteessa http://www.consilium.europa.eu/

      Tehty Brysselissä 15 päivänä heinäkuuta 2013.

            Neuvoston puolesta

            Puheenjohtaja

         V. JUKNA

      (1)  EUVL L 298, 26.10.2012, s. 1.

      (2)  EUVL L 66, 8.3.2013, s. 1, ja sen oikaisu EUVL L 134, 18.5.2013, s. 21.


title: Yhteisymmärryksessä komission puheenjohtajan kanssa tehty neuvoston päätös (EU, Euratom) 2016/1706, annettu 19 päivänä syyskuuta 2016, jäsenen nimittämisestä Euroopan komissioon

text:
               23.9.2016

               FI

               Euroopan unionin virallinen lehti

               L 257/12

         Yhteisymmärryksessä komission puheenjohtajan kanssa tehty
   NEUVOSTON PÄÄTÖS (EU, Euratom) 2016/1706,
   annettu 19 päivänä syyskuuta 2016,
   jäsenen nimittämisestä Euroopan komissioon
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 246 artiklan toisen kohdan,
   ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Eurooppa-neuvosto hyväksyi 23 päivänä lokakuuta 2014 päätöksen 2014/749/EU (2) Euroopan komission nimittämisestä 31 päivänä lokakuuta 2019 päättyväksi kaudeksi.

               (2)

               Komission puheenjohtaja Jean-Claude JUNCKER ilmoitti neuvostolle 25 päivänä kesäkuuta 2016 päivätyssä kirjeessä, että Jonathan HILL on eronnut tehtävästään komission jäsenenä 15 päivänä heinäkuuta 2016 keskiyöllä.

               (3)

               Euroopan unionin toiminnasta tehdyn sopimuksen 246 artiklan toisen kohdan mukaisesti eronneen jäsenen tilalle nimitetään jäljellä olevaksi toimikaudeksi uusi jäsen, jolla on sama kansalaisuus.

               (4)

               Tämän vuoksi olisi nimitettävä uusi komission jäsen,

         ON HYVÄKSYNYT TÄMÄN PÄÄTÖKSEN:
   1 artikla
   Neuvosto nimittää yhteisymmärryksessä komission puheenjohtajan Jean-Claude JUNCKERin kanssa Julian KINGin komission jäseneksi jäljellä olevaksi toimikaudeksi eli 31 päivään lokakuuta 2019.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä syyskuuta 2016.

            Neuvoston puolesta

            Puheenjohtaja

         M. LAJČÁK

      (1)  Lausunto annettu 15. syyskuuta 2016 (ei vielä julkaistu virallisessa lehdessä).

      (2)  EUVL L 311, 31.10.2014, s. 36.


title: 2005/139/EY: Neuvoston päätös, tehty 17 päivänä helmikuuta 2005, AKT–EY-kumppanuussopimuksen 96 artiklan mukaisten neuvottelujen päättämisestä Zimbabwen kanssa tehtyyn päätökseen 2002/148/EY sisältyvien toimenpiteiden soveltamiskauden jatkamisesta

text:
               19.2.2005

               FI

               Euroopan unionin virallinen lehti

               L 48/28

      NEUVOSTON PÄÄTÖS,
   tehty 17 päivänä helmikuuta 2005,
   AKT–EY-kumppanuussopimuksen 96 artiklan mukaisten neuvottelujen päättämisestä Zimbabwen kanssa tehtyyn päätökseen 2002/148/EY sisältyvien toimenpiteiden soveltamiskauden jatkamisesta
   (2005/139/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan,
   ottaa huomioon Cotonoussa 23 päivänä kesäkuuta 2000 allekirjoitetun AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä tehdyn sisäisen sopimuksen (1), jäljempänä ’AKT–EY -sopimus’, ja erityisesti sen 3 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Päätöksellä 2002/148/EY (2) päätettiin AKT–EY -sopimuksen 96 artiklan 2 kohdan c alakohdan mukaiset neuvottelut Zimbabwen kanssa ja hyväksyttiin kyseisen päätöksen liitteenä olevassa kirjeessä eritellyt aiheelliset toimenpiteet.

               (2)

               Mainittujen päätösten soveltamiskautta on jatkettu 20 päivään helmikuuta 2004 päätöksellä 2003/112/EY (3) ja 20 päivään helmikuuta 2005 päätöksellä 2004/157/EY (4).

               (3)

               Zimbabwen hallitus ei edelleenkään kunnioita AKT–EY -sopimuksen 9 artiklassa esitettyjä olennaisia osia, eivätkä Zimbabwessa vallitsevat olosuhteet takaa ihmisoikeuksien, demokratian periaatteiden ja oikeusvaltioperiaatteen toteutumista.

               (4)

               Sen vuoksi päätöksen 2002/148/EY 2 artiklassa tarkoitettujen toimenpiteiden soveltamiskautta pitäisi jatkaa,

         ON PÄÄTTÄNYT SEURAAVAA:
   1 artikla
   Jatketaan päätöksen 2002/148/EY 2 artiklassa tarkoitettujen toimenpiteiden soveltamista 20 päivään helmikuuta 2006. Toimenpiteitä tarkastellaan uudelleen tilanteen perusteellisen arvioinnin yhteydessä Zimbabwessa maaliskuussa 2005 järjestettäväksi aiottujen parlamenttivaalien valossa.
   Tämän päätöksen liitteenä oleva kirje osoitetaan Zimbabwen presidentille.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 17 päivänä helmikuuta 2005.

            Neuvoston puolesta

            Puheenjohtaja

         J.-C. JUNCKER

      (1)  EYVL L 317, 15.12.2000, s. 376.

      (2)  EYVL L 50, 21.2.2002, s. 64.

      (3)  EUVL L 46, 20.2.2003, s. 25.

      (4)  EUVL L 50, 20.2.2004, s. 60.

      LIITE
      Bryssel …
      KIRJE ZIMBABWEN PRESIDENTILLE
      Euroopan unioni pitää AKT–EY-kumppanuussopimuksen 9 artiklan määräyksiä erittäin tärkeinä. Ihmisoikeuksien, demokraattisten instituutioiden ja oikeusvaltioperiaatteen kunnioittaminen ovat kumppanuussopimuksen olennaisia osia ja muodostavat siten suhteidemme perustan.
      Euroopan unioni ilmoitti Teille 19 päivänä helmikuuta 2002 päivätyllä kirjeellä päätöksestään päättää AKT–EY-kumppanuussopimuksen 96 artiklan nojalla käydyt neuvottelut ja toteuttaa eräitä sopimuksen 96 artiklan 2 kohdan c alakohdassa tarkoitettuja aiheellisia toimenpiteitä.
      Edelleen Euroopan unioni ilmoitti Teille 19 päivänä helmikuuta 2003 ja 19 päivänä helmikuuta 2004 päivätyillä kirjeillä päätöksistään olla lopettamatta asianomaisten aiheellisten toimenpiteiden soveltamista ja jatkaa soveltamiskautta ensin 20 päivään helmikuuta 2004 ja sitten 20 päivään helmikuuta 2005 asti.
      Nyt kun uusi 12 kuukauden kausi on päättynyt, Euroopan unioni katsoo, että Zimbabwessa ei edelleenkään noudateta demokratian periaatteita ja että maanne hallitus ei ole saavuttanut edistystä neuvoston 18 päivänä helmikuuta 2002 tekemässä päätöksessä tarkastelluilla aloilla (poliittisten väkivaltaisuuksien loppuminen; vapaat ja rehelliset vaalit; tiedotusvälineiden vapaus; oikeuslaitoksen riippumattomuus; maatilojen laittomien valtausten loppuminen).
      Edellä esitetyn perusteella Euroopan unioni katsoo, ettei aiheellisia toimenpiteitä voida kumota, ja se on päättänyt jatkaa niiden soveltamista 20 päivään helmikuuta 2006. Toimenpiteitä tarkastellaan uudelleen tilanteen perusteellisen arvioinnin yhteydessä Zimbabwessa maaliskuussa 2005 järjestettäväksi aiottujen parlamenttivaalien valossa.
      Euroopan unioni haluaa korostaa pitävänsä äärimmäisen tärkeänä vapaiden ja rehellisten parlamenttivaalien järjestämistä; se toivookin, että Te ja maanne hallitus teette kaikkenne vapaiden ja rehellisten vaalien järjestämiselle suotuisien olosuhteiden luomiseksi. Tämä mahdollistaisi vuoropuhelun käymisen AKT–EY-kumppanuussopimuksen pohjalta, mikä saattaisi johtaa siihen, että yhdeksännen EKR:n yhteydessä Zimbabwelle laadittu mutta toistaiseksi jäädytetty maaohjelma voitaisiin allekirjoittaa, mikä puolestaan mahdollistaisi sen, että yhteistyövälineitä voitaisiin lähitulevaisuudessa alkaa hyödyntää taas täysimääräisesti.
      Vastaanottakaa, Arvoisa Presidentti, korkeimman kunnioituksemme vakuutus.

               Komission puolesta

               Neuvoston puolesta


title: Neuvoston päätös 2014/438/YUTP, annettu 8 päivänä heinäkuuta 2014 , Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon muuttamisesta ja jatkamisesta

text:
               9.7.2014

               FI

               Euroopan unionin virallinen lehti

               L 200/11

         NEUVOSTON PÄÄTÖS 2014/438/YUTP,
   annettu 8 päivänä heinäkuuta 2014,
   Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon muuttamisesta ja jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 25 päivänä elokuuta 2011 päätöksen 2011/518/YUTP (1), jolla Philippe Lefort nimitettiin Euroopan unionin erityisedustajaksi, jäljempänä ’erityisedustaja’, Etelä-Kaukasiaan ja Georgian kriisiä varten.

               (2)

               Neuvosto hyväksyi 2 päivänä heinäkuuta 2013 päätöksen 2013/353/YUTP (2), jolla erityisedustajan toimeksiantoa jatkettiin 30 päivään kesäkuuta 2014.

               (3)

               Neuvosto hyväksyi 20 päivänä tammikuuta 2014 päätöksen 2014/22/YUTP (3), jossa säädettiin, että erityisedustajan rahoitusohje 1 päivänä tammikuuta 2014 alkavalla ja 30 päivänä kesäkuuta 2014 päättyvällä kaudella on 1 040 000 euroa.

               (4)

               Erityisedustajan Philippe LEFORTin erottua 31 päivänä tammikuuta 2014 Herbert SALBER olisi nimitettävä uudeksi erityisedustajaksi Etelä-Kaukasiaan ja Georgian kriisiä varten 28 päivänä helmikuuta 2015 päättyväksi kaudeksi.

               (5)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/353/YUTP seuraavasti:

               1)

               Lisätään 1 artiklaan kohta seuraavasti:
               ”Nimitetään Herbert SALBER erityisedustajaksi Etelä-Kaukasiaan ja Georgian kriisiä varten 28 päivänä helmikuuta 2015 päättyväksi kaudeksi. Neuvosto voi päättää, että erityisedustajan toimeksianto päätetään aikaisemmin poliittisten ja turvallisuusasioiden komitean, jäljempänä ’PTK’, arvioinnin ja korkean edustajan ehdotuksen perusteella.”

               2)

               Korvataan 5 artiklan 1 kohta seuraavasti:
               ”1.   Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2013 alkavalla ja 31 päivänä joulukuuta 2013 päättyvällä kaudella on 1 050 000 euroa.
               Erityisedustajan toimeksiantoon liittyviin menoihin tarkoitettu rahoitusohje 1 päivänä tammikuuta 2014 alkavalla ja 30 päivänä kesäkuuta 2014 päättyvällä kaudella on 1 050 000 euroa.
               Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2014 alkavalle ja 28 päivänä helmikuuta 2015 päättyvälle kaudelle on 1 380 000 euroa.”

               3)

               Korvataan 14 artiklan 1 kohta seuraavasti:
               ”1.   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja antaa neuvostolle, korkealle edustajalle ja komissiolle kattavan kertomuksen toimeksiannon toteuttamisesta marraskuun 2014 loppuun mennessä.”

         2 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2014.

      Tehty Brysselissä 8 päivänä heinäkuuta 2014.

            Neuvoston puolesta

            Puheenjohtaja

         P. C. PADOAN

      (1)  Neuvoston päätös 2011/518/YUTP, annettu 25 päivänä elokuuta 2011, Euroopan unionin erityisedustajan nimittämisestä Etelä-Kaukasiaan ja Georgian kriisiä varten (EUVL L 221, 27.8.2011, s. 5).

      (2)  Neuvoston päätös 2013/353/YUTP, annettu 2 päivänä heinäkuuta 2013, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon muuttamisesta ja jatkamisesta (EUVL L 185, 4.7.2013, s. 9).

      (3)  Neuvoston päätös 2014/22/YUTP, annettu 20 päivänä tammikuuta 2014, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon muuttamisesta ja jatkamisesta annetun päätöksen 2013/353/YUTP muuttamisesta (EUVL L 16, 21.1.2014, s. 30).


title: Komission päätös (EU) 2017/206, annettu 6 päivänä helmikuuta 2017, Kiinan kansantasavallasta peräisin olevan tietynlaisen polyeteenitereftalaatin tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun päättämisestä

text:
               7.2.2017

               FI

               Euroopan unionin virallinen lehti

               L 32/53

         KOMISSION PÄÄTÖS (EU) 2017/206,
   annettu 6 päivänä helmikuuta 2017,
   Kiinan kansantasavallasta peräisin olevan tietynlaisen polyeteenitereftalaatin tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun päättämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 9 artiklan,
   sekä katsoo seuraavaa:
   A.   MENETTELY

               (1)

               Euroopan komissio vastaanotti 29 päivänä kesäkuuta 2015 perusasetuksen 11 artiklan 2 kohdan mukaisen tarkastelupyynnön, joka koski Kiinan kansantasavallasta, jäljempänä ’Kiina’, peräisin olevan tietynlaisen polyeteenitereftalaatin tuontiin sovellettavia polkumyynnin vastaisia toimenpiteitä.

               (2)

               Pyynnön esitti Committee of Polyethylene Terephthalate (PET) Manufacturers in Europe, jäljempänä ’pyynnön esittäjä’, sellaisten tuottajien puolesta, joiden tuotanto muodostaa yli 25 prosenttia polyeteenitereftalaatin kokonaistuotannosta unionissa.

               (3)

               Tällä hetkellä voimassa oleva toimenpide on neuvoston täytäntöönpanoasetuksella (EU) N:o 1030/2010 (2) käyttöön otettu lopullinen polkumyyntitulli. Pyyntö perustui siihen, että kyseisten toimenpiteiden voimassaolon päättyminen johtaisi todennäköisesti polkumyynnin ja unionin tuotannonalalle aiheutuvan vahingon toistumiseen.

               (4)

               Komissio ilmoitti Euroopan unionin virallisessa lehdessä13 päivänä marraskuuta 2015 julkaistulla ilmoituksella (3) Kiinasta peräisin olevan polyeteenitereftalaatin tuontiin sovellettavien polkumyyntitoimenpiteiden voimassaolon päättymistä koskevan tarkastelun vireillepanosta.

               (5)

               Komissio ilmoitti virallisesti tarkastelumenettelyn aloittamisesta Kiinassa toimiville viejille/tuottajille, tuojille, käyttäjille ja järjestöille, joita asian tiedettiin koskevan, Kiinan viranomaisille sekä kaikille tiedossa oleville unionin tuottajille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi vireillepanoilmoituksessa asetetussa määräajassa.

               (6)

               Mahdollisuus tulla kuulluksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.

         B.   TARKASTELUPYYNNÖN PERUUTTAMINEN JA MENETTELYN PÄÄTTÄMINEN

               (7)

               Pyynnön esittäjä peruutti toimenpiteiden voimassaolon päättymistä koskevan tarkastelupyyntönsä virallisesti 17 päivänä marraskuuta 2016 päivätyllä komissiolle osoitetulla kirjeellä.

               (8)

               Perusasetuksen 9 artiklan 1 kohdan mukaisesti menettely voidaan päättää, jos pyyntö peruutetaan, paitsi jos päättäminen ei olisi unionin edun mukaista.

               (9)

               Tutkimus ei ole tuonut esiin näkökohtia, jotka olisivat osoittaneet, että päättäminen olisi vastoin unionin etua. Näin ollen komissio katsoi, että esillä oleva tarkastelumenettely olisi päätettävä. Asianomaisille osapuolille ilmoitettiin asiasta, ja niille annettiin mahdollisuus esittää huomautuksensa. Komissio ei kuitenkaan vastaanottanut sellaisia huomautuksia, jotka olisivat tukeneet sitä johtopäätöstä, että päättäminen ei olisi unionin edun mukaista.

               (10)

               Näin ollen komissio katsoo, että Kiinasta peräisin olevan polyeteenitereftalaatin tuontiin sovellettavien polkumyyntitoimenpiteiden voimassaolon päättymistä koskeva tarkastelu olisi päätettävä.

               (11)

               Tässä päätöksessä säädetty menettelyn päättäminen on asetuksen (EU) 2016/1036 15 artiklan 1 kohdalla perustetun komitean lausunnon mukainen.

         ON HYVÄKSYNYT TÄMÄN PÄÄTÖKSEN:
   1 artikla
   Päätetään Kiinan kansantasavallasta peräisin olevan, tällä hetkellä CN-koodiin 3907610000 luokitellun tietynlaisen polyeteenitereftalaatin tuontiin sovellettavien polkumyynnin vastaisten toimenpiteiden voimassaolon päättymistä koskeva tarkastelu.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 6 päivänä helmikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  Neuvoston täytäntöönpanoasetus (EU) N:o 1030/2010, annettu 17 päivänä marraskuuta 2010, lopullisen polkumyyntitullin käyttöön ottamisesta Kiinan kansantasavallasta peräisin olevan tietyn polyeteenitereftalaatin tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen, EUVL L 300, 17.11.2010, s. 1.

      (3)  EUVL C 376, 13.11.2015, s. 13.